റെയില്വേ ജീവനക്കാരിയെ വെട്ടി പരുക്കേല്പ്പിച്ച ശേഷം മാല കവര്ന്നു സംഭവം ട്രെയിന് സിഗ്നല് നല്കുന്നതിനിടെ കോട്ടയം മുരുക്കുംപുഴ റെയില്വേ സ്റ്റേഷനില് സിഗ്നല് നല്കാന് നില്ക്കുകയായിരുന്ന റെയില്വേ ജീവനക്കാരിയെ വെട്ടിപ്പരുക്കേല്പ്പിച്ച ശേഷം മാല കവര്ന്നു. വട്ടിയൂര്ക്കാവ് കൊടുങ്ങാനൂര് പന്തുവിള സ്വദേശി ജലജകുമാരിക്കാണ് പരുക്കേറ്റത്. ചൊവ്വാഴ്ച രാത്രിയോടെയാണ് സംഭവം. 11.53ന് കടന്നുപോകുന്ന ഗുരുവായൂര് എക്സ്പ്രസിന് സിഗ്നല് നല്കാനായി സ്റ്റേഷന് മറുവശത്ത് നില്ക്കുമ്ബോഴാണ് ജലജകുമാരിയെ ആക്രമിച്ചത്. രക്ഷപ്പെടാനായി ജലജകുമാരി ട്രാക്കിലേക്ക് എടുത്തുചാടി. പിന്നാലെ ചാടിയ അക്രമി മാല വലിച്ചുപൊട്ടിച്ചു. വീഴ്ചയില് ജലജകുമാരിയുടെ തലയ്ക്കും പരുക്കേറ്റു. ട്രെയിന് കടന്നുപോയതിന് ശേഷമാണ് സ്റ്റേഷന് മാസ്റ്റര് നിലവിളി കേട്ട് ഓടിയെത്തിയതും ഇവരെ ആശുപത്രിയില് പ്രവേശിപ്പിച്ചതും.